Document ID: 31976R2785

ΚΑΝΟΝΙΣΜΟΣ (ΕΟΚ) αριθ. 2785/76 ΤΟΥ ΣΥΜΒΟΥΛΙΟΥ της 16ης Νοεμβρίου 1976 περί συνάψεως της συμφωνίας εμπορικής συνεργασίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας του Μπανγκλαντές
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη ιδρύσεως της Ευρωπαϊκής Οικονομικής Κοινότητος και ιδίως τα άρθρα 113 και 114,
τη σύσταση της Επιτροπής,
Εκτιμώντας:
ότι πρέπει να συναφθεί η συμφωνία εμπορικής συνεργασίας μεταξύ της Κοινότητος και της Λαϊκής Δημοκρατίας του Μπανγκλαντές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία εμπορικής συνεργασίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας του Μπανγκλαντές συνάπτεται εξ ονόματος της Κοινότητος.
Το κείμενο της συμφωνίας προσαρτάται στον παρόντα κανονισμό.
Άρθρο 2
Ο πρόεδρος του Συμβουλίου κοινοποιεί στο άλλο συμβαλλόμενο μέρος, κατ' εφαρμογή του άρθρου 15 της συμφωνίας, την εκπλήρωση όσον αφορά την Κοινότητα των αναγκαίων διαδικασιών για τη θέση σε ισχύ της συμφωνίας.
Άρθρο 3
Στους κόλπους της Μικτής Επιτροπής που προβλέπεται στο άρθρο 8 της συμφωνίας, η Κοινότης εκπροσωπείται από την Επιτροπή των Ευρωπαϊκών Κοινοτήτων, επικουρούμενη από τους αντιπροσώπους των Κρατών Μελών.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων(1).
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, την 16η Νοεμβρίου 1976.

Labels: 18
15
5